Diari Oficial de la Generalitat Valenciana


Sumari del DOGV 2208, del 16-02-1994 (1994/830543)

ORDRE de 29 de desembre de 1993, de la Conselleria d'Educació i Ciència, per la qual s'extingeix L'autorització pel cessament d'activitats docents del centre docent privat Pío XII d'Alacant.
----------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/12/29/(3)/dof/vci/html**

### Dades del document

Número de DOGV
:   2208

Data del DOGV
:   16-02-1994

Secció del DOGV
:   DISPOSICIONS GENERALS

Número del document
:   1994/830543


Data del document
:   29-12-1993

Organisme emissor
:   Conselleria de Educació i Ciència

Tipus de document
:   Ordre

ORDRE de 29 de desembre de 1993, de la Conselleria d'Educació i Ciència, per la qual s'extingeix l'autorització pel cessament d'activitats docents del centre docent privat Pío XII d'Alacant. [94/0717]  
Examinat l'expedient incoat d'ofici per aquesta Direcció General de Centres Docents per al cessament d'activitats docents en els nivells de Preescolar (pàrvuls) i EGB/Primària, del centre docent privat concertat Pío XII, amb domicili al carrer Francisco Esteban Román, 13, d'Alacant, amb número de codi 59525792.  
Vist que l'expedient ha estat tramitat pel Servei Territorial de Cultura i Educació d'Alacant, que inclou la documentació exigida i que té l'informe emés per la Inspecció Educativa d'Alacant.  
Vist que el centre va obtenir l'autorització definitiva per a impartir l'Educació Preescolar (pàrvuls) amb 1 unitat i 40 llocs escolars, per l'Ordre del Ministeri d'Educació i Ciència de 8 de novembre de 1973.  
Vist que per l'Ordre del Ministeri d'Educació i Ciència de 8 de novembre de 1977 va obtenir la classificació definitiva per a impartir l'Educació General Bàsica, amb 8 unitats i 320 llocs escolars.  
Vist que mitjançant l'Ordre de la Conselleria de Cultura, Educació i Ciència de 6 de maig de 1992 (DOGV de 24 de juny) el centre obtingué l'autorització per a impartir l'Educació Primària amb 8 unitats i capacitat per a 200 llocs escolars.  
Vist que per l'Ordre de 31 de juliol de 1992, de la Conselleria de Cultura, Educació i Ciència es va modificar el concert educatiu subscrit al seu dia entre la Conselleria i el centre docent, i se'n van reduir 3 unitats, i es va produir, en conseqüència, l'extinció d'aquest.  
Vist que es va concedir al centre el tràmit de vista i audiència i un termini d'al·legacions, i que no va comparèixer ni presentà cap al·legació.  
Vist que el cessament d'activitats d'aquest centre no comporta cap perjudici per a l'interés públic.  
Vista la Llei Orgànica Reguladora del Dret a l'Educació, el Reial Decret 332/1992, de 3 d'abril, sobre autoritzacions de centres docents per a impartir ensenyaments de règim general no universitaris, el Reial Decret 2377/1985, de 18 de desembre, que aprova el Reglament de Normes Bàsiques sobre Concerts Educatius.  
Fent ús de les atribucions que em confereix l'article 35 de la Llei de Govern Valencià,  
ORDENE  
Autoritzar el cessament d'activitats i, conseqüentment, l'extinció de l'autorització des de l'inici del curs acadèmic 1993-94, al centre docent privat d'Educació Preescolar i Primària Pío XII, amb domicili al carrer de Francisco Esteban Román, 13, d'Alacant i número de codi 63839444.  
DISPOSICIó ADDICIONAL  
Aquesta autorització de cessament s'inscriurà en el Registre de Centres Docents de la Comunitat Valenciana.  
DISPOSICIó FINAL  
Contra aquesta ordre, que posa fi a la via administrativa, pot interposar-s'hi un recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. La interposició del recurs serà procedent després de la comunicació prèvia al conseller d'Educació i Ciència, tal i com exigeix l'article 110.3 de la Llei 30/1992.  
València, 29 de desembre de 1993  
El conseller d'Educació i Ciència,  
JOAN ROMERO I GONZáLEZ


Còpia Permalink ELI